Instituttet er oppkalt etter dikteren Johann Wolfgang von Goethe. Maleriet *Goethe in der römischen Campagna* av Johann Heinrich Wilhelm Tischbein.
**Goethe-Institut** er Tysklands statlige og verdensomspennende kulturinstitusjon og er en allmennyttig forening. Foreningens hovedkontor er i München. Det har som oppgave å støtte utbredelsen av det tyske språk i utlandet og tar del i det internasjonale kulturelle samarbeidet. Det formidler bred kunnskap om Tyskland gjennom informasjon om tysk samfunnsliv, politikk og kultur.

Goethe-Institut ble grunnlagt i 1925 som Deutsche Akademie (DA), og fikk dagens navn i 1951, da det ble oppkalt etter dikteren Johann Wolfgang von Goethe. Goethe-Institut ble fusjonert med en lignende organisasjon, Inter Nationes, i 2001, og var kortvarig kjent som Goethe-Institut Inter Nationes.

Goethe-Institut har avdelinger i hele verden, 13 innenfor Tyskland og 149 i til sammen 92 andre land. Organisasjonen er finansiert av det tyske statsbudsjettet, og har rundt 2 900 ansatte.

Goethe-Institut i Norge
-----------------------

Goethe-Institut har en avdeling på Alexander Kiellands plass i Oslo. Det tyske kulturinstitutt i Oslo, *Goethe-Institut Norwegen*, tilbyr kulturarrangementer, språkkurs, bibliotek og informasjon om tysk kultur. Instituttet i Oslo ble grunnlagt i 1962. Instituttleder er Bettina Senff

Goethe-Institut organiserer og støtter kulturarrangementer i hele Norge innen områder som film, dans, musikk, teater, utstillinger, litteratur og oversettelse. 

Goethe-Institut tilbyr språkkurs i samarbeid med Folkeuniversitetet, utarbeider pedagogisk materiell, arrangerer etterutdanning for tysklærere og støtter aktivt opp under vitenskapelig forskning og språkpolitiske initiativer. Biblioteket ved Goethe-Institut i Norge tilbyr utlån av bøker, DVD-er, tyske dags- og ukeaviser og andre medier.

Utmerkelser
-----------

Hvert år på Goethes fødselsdag (28. august) blir Goethe-Medaille ("Goethemedaljen") tildelt til ikke-tyskere (unntaksvis også tyskere) som på fremragende vis har bidratt til å gjøre tysk språk og kultur internasjonalt kjent. Medaljen ble innstiftet av Goethe-Institut i 1954 og i 1975 anerkjente Forbundsrepublikken Tyskland den som offisiell orden.

Den norske oversetteren Sverre Dahl ble hedret med Goethe-medaljen i Weimar den 28. august 2009. Sverre Dahl er den fjerde nordmann som mottar denne utmerkelsen. Tidligere har Ingerid Dal (1960, 1976), Paulus Svendsen (1962) og Laurits Saltveit (1979) mottatt Goethe-medaljen.

Sammen med tilsvarende kulturinstitutt for andre språk – Instituto Cervantes, Instituto Camões, Alliance française, Società Dante Alighieri og British Council – mottok instituttet i 2005 Fyrstinnen av Asturias' pris for kommunikasjon og humaniora.

Referanser
----------

1. ↑   Und das in Goethes Namen[Hentet fra Wikidata]
2. ↑  «CAROLA LENTZ ZUR NEUEN PRÄSIDENTIN DES GOETHE-INSTITUTS GEWÄHLT».
3. ↑   bideutschland.de, besøkt 13. mars 2023[Hentet fra Wikidata]
4. ↑   www.eunicglobal.eu, besøkt 13. mars 2023[Hentet fra Wikidata]
5. ↑   www.musikrat.de, besøkt 5. april 2019[Hentet fra Wikidata]
6. ↑   www.deutscher-sprachrat.de, besøkt 20. mai 2019[Hentet fra Wikidata]
7. ↑   www.unesco.de, besøkt 23. februar 2020[Hentet fra Wikidata]
8. ↑   cdn.ifla.org, besøkt 13. februar 2023[Hentet fra Wikidata]
9. ↑   www.alte.org, besøkt 13. mars 2023[Hentet fra Wikidata]
10. ↑   www.degeval.org, besøkt 13. mars 2023[Hentet fra Wikidata]
11. ↑   www.kulturweit.de, besøkt 13. mars 2023[Hentet fra Wikidata]
12. ↑   prixjeunesse.de, besøkt 13. mars 2023[Hentet fra Wikidata]
13. ↑   www.aatg.org, besøkt 13. mars 2023[Hentet fra Wikidata]
14. ↑  Goethe-Institut verden over (på tysk og engelsk)
15. ↑  «Goethe-Institut Norwegen». *www.goethe.de*. Besøkt 22. august 2019.
16. ↑  Prince of Asturias Award for Communication and Humanities 2005; fpa.es

Eksterne lenker
---------------

* (de) Offisielt nettsted Rediger på Wikidata

* (en) Offisielt nettsted Rediger på Wikidata

* (mul) Offisielt nettsted Rediger på Wikidata

* (en) Goethe-Institut – kategori av bilder, video eller lyd på Commons Rediger på Wikidata

* (en) Goethe-Institut – galleri av bilder, video eller lyd på Commons Rediger på Wikidata
* Goetheinstituttet på Twitter Rediger på Wikidata

* Goetheinstituttet på Facebook Rediger på Wikidata

* Goetheinstituttet på Instagram Rediger på Wikidata

* Goetheinstituttet på LinkedIn Rediger på Wikidata

* Goetheinstituttet på YouTube Rediger på Wikidata

* Goetheinstituttet på YouTube Rediger på Wikidata

* Goetheinstituttet på TikTok Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** VIAF **·** VIAF **·** GND **·** LCCN **·** ISNI **·** SUDOC **·** ULAN **·** NDL **·** NKC **·** ICCU **·** CiNii
 |